ปตท.สผ.นำตลาดพุ่ง 12.15 จุด
ตลาดหุ้นครึ่งวันเช้าได้หุ้นปตท.สผ. ( PTTEP ) เป็นพระเอกนำตลาด หลังปัญหาแหล่งขุดเจาะมอนทารา จบสวย รัฐบาลออสเตรเลียอนุญาตให้ดำเนินการขุดเจาะน้ำมันต่อไปได้ ดัชนีปิดพุ่ง 12.15&nbsp; จุด
4 ก.พ. 2554

ตลาดหุ้นครึ่งวันเช้าได้หุ้นปตท.สผ. ( PTTEP ) เป็นพระเอกนำตลาด หลังปัญหาแหล่งขุดเจาะมอนทารา จบสวย รัฐบาลออสเตรเลียอนุญาตให้ดำเนินการขุดเจาะน้ำมันต่อไปได้ ดัชนีปิดพุ่ง 12.15  จุด 
ภาวะการซื้อขายหุ้นครึ่งวันเช้าวันนี้ ( 4 ก.พ. 2554 ) เปิดตลาดมีแรงซื้อนำเข้ามาในหุ้นบริษัท ปตท.สำรวจและผลิตปิโตรเลียม ( PTTEP ) หรือ ปตท.สผ. โดยแรงซื้อส่งราคาหุ้นเปิดกระโดดขึ้นไปอยู่ที่ 179 บาท เพิ่มขึ้น 11 บาท ซึ่งเป็นราคาสูงสุดในช่วงเช้า ท่ามกลางแรงซื้อที่หนาแน่น ผสมโรงด้วยหุ้นปตท. ( PTT ) ทั้ง 2 ตัว มีผลกับดัชนีตลาด ส่งผลให้ดัชนีปิดครึ่งวันเช้าที่ 992.75 จุด เพิ่มขึ้น 12.15 จุด   มูลค่าซื้อขาย 14,930.79 ล้านบาท 
สำหรับหลักทรัพย์ที่มีมูลค่าซื้อขายสูงสุด  5 อันดับแรก ประกอบด้วย1. PTTEP    มูลค่าซื้อขาย 2,868.58  ล้านบาท   ปิด 179 บาท   เพิ่มขึ้น 11 บาท2. PTT        มูลค่าซื้อขาย 1,588.66  ล้านบาท   ปิด 348 บาท    เพิ่มขึ้น 3 บาท 3. IVL         มูลค่าซื้อขาย  780.74   ล้านบาท   ปิด 43.25 บาท  เพิ่มขึ้น 0.75 บาท4. PTTAR    มูลค่าซื้อขาย 692.33   ล้านบาท    ปิด 38.25  บาท เพิ่มขึ้น 0.25  บาท5. PTTCh     มูลค่าซื้อขาย 547.59   ล้านบาท   ปิด 147  บาท เพิ่มขึ้น 1.50 บาท  
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บริษัทหลักทรัพย์ ฟาร์อีส กล่าวว่า ดัชนีตลาดหุ้นช่วงเช้า ปรับตัวขึ้นแรง โดยมีแรงซื้อนำเข้ามาในหุ้น ปตท.สผ. หลังจากที่ปัญหาแหล่งน้ำมันมอนทารา จบเร็วกว่าที่คาดการณ์ ซึ่งกระทรวงพลังงานของประเทศออสเตรเลีย อนุญาตให้ดำเนินการต่อไปได้ ให้ราคาเป้าหมายปีนี้ 204 บาท 
สำหรับทิศทางตลาดช่วงบ่าย นายปริญทร์ กล่าวว่า ทิศทางตลาดยังดีต่อเนื่อง แต่มีโอกาสแกว่งตัวจากแรงขายทำกำไร แต่ดัชนีสามารถยืนบวกได้ถ้าไม่มีข่าวลบร้ายแรงเข้ามา